Rune J. Svendsen

Rune Johan Svendsen (født 17. mars 1976 i Drammen), også kjent under psevdonymene Jedychan (Jedy) og Shadeshape, er en norsk billedkunstner.
Han har jobbet som kunstner siden 1995. 
Fra 2005 til 1. september 2008 hadde han atelier i «Trykkeriet» i Vaskerelven i Bergen sentrum.
Svendsen har jobbet en del med graffiti og har flere ganger uttalt seg i pressen angående graffiti og graffitimiljøet i Bergen, og bl.a. forsvart den lovlige graffitiveggen på Sentralbadet på Engen. Han er medlem i Bergen kommunes graffiti-komité.

Han har utsmykket inngangspartiet ved Institutt for økonomi ved Universitetet i Bergen, og er en av tre kunstnere som har dekorert Georg Johannesens plass ved Institutt for økonomi.
Han har også bidratt til vandreutstillingen Hommage à Iver Jåks.
I begynnelsen av 2010 holdt Svendsen en utstilling i Sandefjord og dekorerte en 400 kvadratmeter stor vegg i Museumsgata 3 i samme by.
Siden 2011 har han drevet galleriet Gallery Forrest på Paradis i Bergen.

29. februar 2012 viste han hvordan graffiti lages i det direktesendte underholdningsprogrammet Førkveld på NRK1.
I mai samme år dekorerte han inngangspartiet for Nattjazzens utescene i Vågsbunnen i Bergen, og i november svaberg på Algrøyna for Fjell kommune, for å hedre Johan C.W. Juuhls minne i forbindelse med litteraturfestivalen i Fjell.

 Referanser 
Ny kunst i nytt inngangsparti - uib.no
KHiB overtar Trykkeriet - billedkunstmag.no
Studentsenteret offisielt åpnet - uib.no
Kunstner: - Uheldig krimstempel - bt.no
Er dette ein ekte Banksy? - bt.no
Gigantverk skal pryde Sandefjord - sb.no
Hommage à Iver Jåks - Vandreutstilling  - Nord Norsk Kunstnersenter
Gigantisk kunstverk til Sandefjord i pinsen 2010 - kunstpinse.no
Kjempekunst på "Esso-veggen" - sb.no
Vil dyrke den aggressive delen av miljøet - ba.no
Graffitibyen  - byavisen.net
Førkveld 29.02.12 - Nett-TV - NRK

Hedret Juuhl med grafittikunst - Vestnytt
Jazzer opp Vågsbunnen - ba.no
Dere aner ikke hvor snille vi er - ba.no

 Eksterne lenker 
 http://shadeshape.no
 «harmoni» 120 X 90 cm - Stipendutstillingen 2010

Kategori:Norske grafikere
Kategori:Personer fra Drammen kommune
Kategori:Fødsler i 1976